CELEX: 32013R0145
Language: hu
Date: 2013-02-19 00:00:00
Title: A Bizottság 145/2013/EU végrehajtási rendelete ( 2013. február 19. ) az egyes, Zimbabwéval szembeni korlátozó intézkedésekről szóló 314/2004/EK tanácsi rendelet módosításáról

20.2.2013   
            
            
               HU
            
            
               Az Európai Unió Hivatalos Lapja
            
            
               L 47/63
            
         A BIZOTTSÁG 145/2013/EU VÉGREHAJTÁSI RENDELETE
   (2013. február 19.)
   az egyes, Zimbabwéval szembeni korlátozó intézkedésekről szóló 314/2004/EK tanácsi rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes, Zimbabwéval szembeni korlátozó intézkedésekről szóló, 2004. február 19-i 314/2004/EK tanácsi rendeletre (1) és különösen annak 11. cikke a) és b) pontjára,
   mivel:
   
               (1)
            
            
               A 314/2004/EK rendelet III. melléklete felsorolja azokat a személyeket, akikre a rendeletnek megfelelően a pénzeszközök és gazdasági erőforrások befagyasztása vonatkozik. A 314/2004/EK rendelet II. melléklete felsorolja az e rendelet végrehajtásához kapcsolódó különleges feladatok ellátásával megbízott illetékes hatóságokat.
            
         
               (2)
            
            
               A Zimbabwéval szembeni korlátozó intézkedésekről szóló, 2011. február 15-i 2011/101/KKBP tanácsi határozat (2) felsorolja azokat a természetes és jogi személyeket, akikre és amelyekre a határozat 5. cikke szerinti korlátozások alkalmazandók, végrehajtását az uniós szintű fellépés tekintetében a 314/2004/EK rendelet biztosítja.
            
         
               (3)
            
            
               2013. február 18-án a Tanács úgy határozott, hogy egyes bejegyzéseket töröl azon személyek és jogalanyok listájáról, akikre és amelyekre a korlátozások alkalmazandók. Az említett tanácsi határozattal való összhang biztosítása érdekében a 314/2004/EK rendelet III. mellékletét módosítani kell.
            
         
               (4)
            
            
               Az illetékes hatóságok meghatározására vonatkozóan a tagállamok által legutóbb szolgáltatott információk alapján a 314/2004/EK rendelet II. mellékletét frissíteni kell.
            
         
               (5)
            
            
               A 314/2004/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 314/2004/EK rendelet a következőképpen módosul:
   
               (1)
            
            
               A II. melléklet helyébe az e rendelet I. mellékletében szereplő szöveg lép.
            
         
               (2)
            
            
               A III. melléklet e rendelet II. mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 19-én.
      
         
            a Bizottság részéről, az elnök nevében,
         
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 55., 2004.2.24., 1. o.
   
      (2)  HL L 42., 2011.2.16., 6–23. o.
   
      I. MELLÉKLET
      
         
            „II. MELLÉKLET
            
               A 4., 7. és 8. cikkben említett illetékes hatóságokról tájékoztatást adó honlapok és az Európai Bizottság értesítésére szolgáló cím
            
            BELGIUM
            http://www.diplomatie.be/eusanctions
            BULGÁRIA
            http://www.mfa.bg/en/pages/135/index.html
            CSEH KÖZTÁRSASÁG
            http://www.mfcr.cz/mezinarodnisankce
            DÁNIA
            http://um.dk/da/politik-og-diplomati/retsorden/sanktioner/
            NÉMETORSZÁG
            http://www.bmwi.de/DE/Themen/Aussenwirtschaft/aussenwirtschaftsrecht,did=404888.html
            ÉSZTORSZÁG
            http://www.vm.ee/est/kat_622/
            ÍRORSZÁG
            http://www.dfa.ie/home/index.aspx?id=28519
            GÖRÖGORSZÁG
            http://www.mfa.gr/en/foreign-policy/global-issues/international-sanctions.html
            SPANYOLORSZÁG
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            FRANCIAORSZÁG
            http://www.diplomatie.gouv.fr/autorites-sanctions/
            OLASZORSZÁG
            http://www.esteri.it/MAE/IT/Politica_Europea/Deroghe.htm
            CIPRUS
            http://www.mfa.gov.cy/sanctions
            LETTORSZÁG
            http://www.mfa.gov.lv/en/security/4539
            LITVÁNIA
            http://www.urm.lt/sanctions
            LUXEMBURG
            http://www.mae.lu/sanctions
            MAGYARORSZÁG
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MÁLTA
            http://www.doi.gov.mt/EN/bodies/boards/sanctions_monitoring.asp
            HOLLANDIA
            www.rijksoverheid.nl/onderwerpen/internationale-vrede-en-veiligheid/sancties
            AUSZTRIA
            http://www.bmeia.gv.at/view.php3?f_id=12750&LNG=en&version=
            LENGYELORSZÁG
            http://www.msz.gov.pl
            PORTUGÁLIA
            http://www.min-nestrangeiros.pt
            ROMÁNIA
            http://www.mae.ro/node/1548
            SZLOVÉNIA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SZLOVÁKIA
            http://www.foreign.gov.sk
            FINNORSZÁG
            http://formin.finland.fi/kvyhteistyo/pakotteet
            SVÉDORSZÁG
            http://www.ud.se/sanktioner
            EGYESÜLT KIRÁLYSÁG
            www.fco.gov.uk/competentauthorities
            
               Az Európai Bizottság értesítési címe:
            
            
                        European Commission
                     
                  
                        Service for Foreign Policy Instruments (FPI)
                     
                  
                        EEAS 02/309
                     
                  
                        B-1049 Brussels
                     
                  
                        Belgium
                     
                  
                        E-mail: relex-sanctions@ec.europa.eu”
                     
                  
      
   
   
      II. MELLÉKLET
      A 314/2004/EK rendelet III. melléklete a következőképpen módosul:
      
                  (1)
               
               
                  Az „I. Személyek” részből a következő bejegyzéseket törölni kell:
                  
                               
                           
                           
                              Név
                              (és esetleges névváltozatok)
                           
                           
                              Azonosító adatok
                           
                           
                              A jegyzékbe vétel okai
                           
                        
                              (1)
                           
                           
                              Chapfika, David
                           
                           
                              Volt mezőgazdasági miniszterhelyettes (korábban pénzügyminiszter-helyettes), szül.: 1957.4.7.;
                              útlevélszám: ZL037165;
                              személyiigazolvány- szám: 63-052161G48.
                           
                           
                              A ZANU–PF pénzforrások előteremtéséért felelős bizottságának országos elnöke; 2008-ban támogatta a milíciákat: támogatást nyújtott a milíciák Mutoko és Hoyuyu térségében található bázisainak.
                           
                        
                              (2)
                           
                           
                              Chigudu, Tinaye Elisha Nzirasha
                           
                           
                              Volt tartományi kormányzó, Manicaland, szül.: 1942.08.13.;
                              útlevélszám: AD000013;
                              személyiigazolvány-szám: 63-022247R42.
                           
                           
                              Zimbabwe bányaügyi és bányafejlesztési minisztériumának volt állandó titkára, valamint Manicaland volt tartományi kormányzója. Kapcsolatban áll a ZANU–PF-hez tartozó kormányfrakcióval. 2008 júniusában erőszakos fellépést rendelt el az MDC támogatóival szemben.
                           
                        
                              (3)
                           
                           
                              Chipanga, Tongesai Shadreck
                           
                           
                              Volt belügyminiszter-helyettes, szül.:1940.10.10. vagy 1946.10.10.
                           
                           
                              A kormány volt tagja és a zimbabwei titkosrendőrség volt igazgatója; köze van a politikai gyilkosságokhoz.
                           
                        
                              (4)
                           
                           
                              Kwenda, R.
                           
                           
                              Őrnagy, Kelet-Zaka.
                           
                           
                              Közvetlenül részt vett a választások előtti és alatti terrorkampányban. A 2008-as zakai erőszakos fellépés vezetője.
                           
                        
                              (5)
                           
                           
                              Mahofa, Shuvai Ben
                           
                           
                              Volt ifjúsági fejlesztési, nemek közötti esélyegyenlőségi és munkahely-teremtési miniszterhelyettes, szül.: 1941.4.4.;
                              útlevélszám: AD000369;
                              személyiigazolvány-szám: ID 27-031942V27
                           
                           
                              Pénzzel támogatta a masvingói kínzótáborok létrehozóit. Ezeknek a bázisoknak a személyzete gyilkolta meg Mapurisa Zvidzait 2008. április 24-én és Tiziro Moyót 2008. június 11-én.
                           
                        
                              (6)
                           
                           
                              Mashava, G.
                           
                           
                              Ezredes, Közép-Chiredzi.
                           
                           
                              A politikai indíttatású erőszak vezetője 2008-ban Chiredziben.
                           
                        
                              (7)
                           
                           
                              Moyo, Gilbert
                           
                           
                              „Háborús veterán”, a ZANU–PF milíciavezére.
                           
                           
                              Közvetlenül részt vett a 2008-as választások előtti és alatti terrorkampányban Nyugat-Mashonaland tartományban (Chegutu); részt vett a gazdaságok erőszakos kisajátításában.
                           
                        
                              (8)
                           
                           
                              Mpabanga, S.
                           
                           
                              Alezredes, Kelet-Mwenezi.
                           
                           
                              Közvetlenül részt vett a választások előtti és alatti terrorkampányban. Ő vezette a politikai erőszakot Mweneziben.
                           
                        
                              (9)
                           
                           
                              Msipa, Cephas George
                           
                           
                              Volt tartományi kormányzó, Midlands, szül: 1931.7.7.
                           
                           
                              Volt tartományi kormányzó, kapcsolatban áll a ZANU–PF-hez tartozó kormányfrakcióval.
                           
                        
                              (10)
                           
                           
                              Muchono, C.
                           
                           
                              Alezredes, Nyugat-Mwenezi.
                           
                           
                              Közvetlenül részt vett a választások előtti és alatti terrorkampányban azáltal, hogy ő irányította a 2008-as mwenezi terrorkampányt.
                           
                        
                              (11)
                           
                           
                              Mudenge, Isack Stanislaus Gorerazvo
                           
                           
                              Felsőoktatási és felnőttképzési miniszter (volt külügyminiszter), szül.: 1941.12.17. vagy 1948.12.17.;
                              útlevélszám: AD000964;
                              személyiigazolvány-szám: 63-645385Q22.
                           
                           
                              A kormány ZANU–PF-hez tartozó tagja.
                           
                        
                              (12)
                           
                           
                              Mudonhi, Columbus
                           
                           
                              Felügyelő-helyettes, Zimbabwei Köztársasági Rendőrség (ZRP).
                           
                           
                              Közvetlenül részt vett a választások előtti és alatti terrorkampányban azáltal, hogy ő irányította a 2008-as buherai erőszakot.
                           
                        
                              (13)
                           
                           
                              Mugariri, Bothwell
                           
                           
                              Volt magas rangú rendőrparancsnok-helyettes.
                           
                           
                              A biztonsági erők volt tagja, és jelentős mértékben felelős a békés gyülekezés jogát súlyosan sértő erőszakos cselekményekért. Hararei felelős tisztviselőként kapcsolatba hozható a 2007. márciusi erőszakos fellépésekkel.
                           
                        
                              (14)
                           
                           
                              Mumba, Isaac
                           
                           
                              Főfelügyelő.
                           
                           
                              Közvetlenül részt vett a 2008-as választások előtti és alatti terrorkampányban. Annak a parancsnoki láncnak a tagja, amely megszervezte a Muzarabani térségbeli Soka faluban végrehajtott erőszakos fellépést.
                           
                        
                              (15)
                           
                           
                              Mutsvunguma, S.
                           
                           
                              Ezredes, Headlands.
                           
                           
                              Közvetlenül részt vett a 2008-as választások előtti és alatti terrorkampányban Mutarében és a hegyvidéken.
                           
                        
                              (16)
                           
                           
                              Nkomo, John Landa
                           
                           
                              Alelnök. Az alsóház volt elnöke (az Elnöki Hivatal volt különleges ügyekkel foglalkozó minisztere), a ZANU–PF országos elnöke, szül.: 1934.8.22.;
                              útlevélszám: AD000477;
                              személyiigazolvány-szám: 63-358161Q73.
                           
                           
                              A legrégebb óta hivatalban lévő ZANU–PF-hez tartozó kormánytag.
                           
                        
                              (17)
                           
                           
                              Nyambuya, Michael Reuben
                           
                           
                              Volt energia- és áramfejlesztési miniszter (volt altábornagy, tartományi kormányzó: Manicaland), szül.: 1955.7.23.;
                              útlevélszám: AN045019;
                              személyiigazolvány-szám: 50-013758E50.
                           
                           
                              A kormány ZANU–PF-hez tartozó volt tagja. Részt vett a Manicaland tartománybeli erőszakban; a hadsereg állományának segítségét használta a gazdaságok kisajátításához.
                           
                        
                              (18)
                           
                           
                              Parirenyatwa, David Pagwese
                           
                           
                              Volt egészségügyi és gyermekjóléti miniszter (volt miniszterhelyettes), szül.: 1950.8.2.;
                              útlevélszám: AD000899;
                              személyiigazolvány-szám: 63-320762P47.
                           
                           
                              A kormány ZANU–PF-hez tartozó volt tagja. Kínzótáborok felállítását szervezte Észak-Murehwában, és támogatást nyújtott azoknak a bandáknak, amelyek 2008. június 17-én meggyilkolták Edward Pfukwát, 2008 novemberében pedig Alloys Chandisareva Sanyangorét.
                           
                        
                              (19)
                           
                           
                              Rangwani, Dani
                           
                           
                              Rendőrfelügyelő; szül.: 11.02.1962;
                              személyiigazolvány-szám: 70-006039V70.
                           
                           
                              A biztonsági erők tagja. Tagja volt annak az ötvenfős csoportnak, amelyet közvetlenül a ZANU–PF fizetett azért, hogy megkeressék és megkínozzák az MDC támogatóit 2007 áprilisában.
                           
                        
                              (20)
                           
                           
                              Ruwodo, Richard
                           
                           
                              A Védelmi Minisztérium háborús veteránok ügyeiért felelős igazgatója. Dandártábornok, 2008. augusztus 12-én vezérezredessé léptették elő (nyugalmazott); a Védelmi Minisztérium volt megbízott politikai államtitkára, szül.: 1954.3.14.;
                              személyiigazolvány-szám: 63-327604B50.
                           
                           
                              A hadsereg magas rangú tisztje; közvetlenül részt vett a választások előtt és után dúló terrorkampányban. A háborús veteránokat felügyeli, akiknek csoportját arra használták fel, hogy végrehajtsák a kormány ZANU–PF frakciójának elnyomó politikáját.
                           
                        
                              (21)
                           
                           
                              Zhuwao, Patrick
                           
                           
                              Volt tudományos és technológiai miniszterhelyettes; szül.: 1967.5.23.;
                              személyiigazolvány-szám: 63-621736K70.
                           
                           
                              A kormány ZANU–PF-hez tartozó volt tagja. 2009 júliusában megzavarta és félbeszakította az alkotmányozó konferencia ülését. Norton városának környékén a Központi Hírszerző Szervezet (CIO) ügynökeinek segítségével MDC-szimpatizánsokat félemlített meg.
                           
                        
            
                  (2)
               
               
                  A „II. Szervezetek” részből a következő bejegyzést törölni kell:
                  
                               
                           
                           
                              Név
                           
                           
                              Azonosító adatok
                           
                           
                              A jegyzékbe vétel okai
                           
                        
                              (1)
                           
                           
                              Divine Homes (PVT) Ltd
                           
                           
                              6 Hillside Shopping Centre, Harare, Zimbabwe; 31 Kensington Highlands, Harare, Zimbabwe; 12 Meredith Drive, Eastlea, Harare, Zimbabwe.
                           
                           
                              Elnöke David Chapfika.